# אלף (פנטסיה)

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

האלפים (מאנגלית, Elf, ברבים Elves). לעתים נקראים גם שדים, גמדונים, שדונים, האלף, עלפים או בני־לילית הם גזע דמיוני של יצורים דמויי אנוש, שמופיעים ביצירות ספרותיות רבות מתחום הפנטסיה, באגדות פולקלור של עמים שונים ובמשחקי תפקידים כגון מבוכים ודרקונים.

## [עריכה] האלפים של טולקין

אורלנדו בלום בתפקיד האלף לגולס בסרט שר הטבעות על פי ספרו של טולקין

  ערך מורחב – בני לילית (הארץ התיכונה)

ישנם תיאורים רבים של אלפים, אולם בספרות הפנטסיה בת־זמננו הם מתוארים לרוב כגזע בן־אלמוות, או בעלי תוחלת חיים של כ-1000 שנה, גבוהים יותר ואסתטיים יותר מבני־האנוש. הם בעלי גזרה דקה יותר משל בני־האדם, אזניהם מחודדות, ואין להם שיער־פנים. במרבית המקרים האלפים מתוארים כקשתים ולוחמים בחרבות קלות מיומנים, וכחובבי טבע ואומנות.

ברוב הספרים ומשחקי התפקידים הם גבוהים, בעלי שיער ארוך (בדרך כלל בגווני בלונד, זהב, כסף או שחור-עורבני) ובעלי עניים כחולות, חומות, ירוקות או סגולות. האלפים הם בעלי יכולת קסם טבעית (למשל: הם יכולים לדבר עם חיות), ויכולת ראיית לילה כשל חתול.

באופן מסוים, לתיאור הזה אחראי ג'ון רונלד רעואל טולקין, אשר לקח את התיאור של האלפים מהמיתולוגיה הנורדית והפך אותו לאצילי ונשגב יותר. למעשה, האלפים של טולקין הם גזע קסום ועל-אנושי, המסמל אידאל שקמל בפני האנושות המשתלטת על העולם.

## [עריכה] תרגום המילה Elves לעברית

התרגום המקובל בתחום משחקי־התפקידים והפנטסיה הג'נרית הוא "אלפים" - תעתיק פשוט של המילה האנגלית Elf, בצורת ריבוי עברית.

קיימות צורות שונות לתרגום הערך בעברית, שאת רובן ככולן ניתן למצוא בתרגומים השונים לספריו של טולקין. בתרגומה המקורי של רות לבנית לספר שר הטבעות של טולקין, מכונים יצורים אלו "בני־לילית", ואילו בתרגומו של עמנואל לוטם לאותו הספר הם מכונים "עֲלָפִים". בתרגומו של משה הנעמי לההוביט של טולקין מכונים יצורים אלו "שדונים" (ובמקומות אחדים "שדים", כנראה עקב טעות של המתרגם, משום שמאוחר יותר בספר ה"שדים" הם הגובלינים), ואילו בתרגום הטייסים לאותו הספר הם מכונים "אלף" ביחיד ו"האלף" ברבים (בדומה להתייחסות אל שמות־עמים בתנ"ך: "אדומי" ביחיד, אל מול "האדומי" ברבים).

בהקשרים אחרים יש המתרגמים Elves כ"ננסים", "גמדונים", "פיות" ושאר בריות אגדתיות זעירות.

## [עריכה] אלפים לפי מבוכים ודרקונים

לפי מונחי מבוכים ודרקונים העכשווים (3.5) תוחלת החיים הממוצעת של אלף היא כ-700 שנה, כאשר אלף מגיע לבגרות בהיותו בן 110. לפי ספר החוקים, אלפים ממוצעים שוקלים כ-40 קילו וגובהם נע בין 1.30 ל- 1.65 מטרים. מבנה גופם צנום וזריז וזה הופך אותם מייד לקשתים טבעיים ולאמנים בשימוש בחרב הארוכה.

## [עריכה] אלפים לפי טרי פראצ'ט וניל גיימן

לפי טרי פראצ'ט בספרו "אדונים וגבירות" האלפים הם יצורים כריזמטיים ובעלי כוח קסם, ולכן נראים יפים בעיניהם של בני אדם, אף כי לאמיתו של דבר אינם יפים כלל. בקומיקס "סנדמן" מציג ניל גיימן תפיסה דומה.

פראצ'ט מתאר את האלפים כיצורים אכזריים וסאדיסטיים, אשר אינם חיים בעולם הדיסק אך מנסים לפלוש אליו מעולם אחר דרך נקודות בהן הקשר בין שני העולמות חזק. כדי להתגונן בפניהם מציבים בני האדם פיסות ברזל בפתחי בתיהם (בצורת פרסות) ומגדרים את הנקודות המסוכנות באבנים מגנטיות.

## [עריכה] האלפים בנצרות

בקרב הנוצרים רווחת אגדת ילדים המסופרת בחג המולד, לפיה האלפים הם העוזרים של סנטה קלאוס. הם חיים בקוטב הצפוני ועוזרים לסנטה לארוז את המתנות לפני שהוא מניח אותן מתחת לעץ החג.

## [עריכה] חצי אלף

חצי אלף הוא יצור פנטסטי המופיע לרוב במשחקי תפקידים דוגמת מבוכים ודרקונים. חצי האלף הוא בן תערובת בין בן אדם לאלף.

ברוב משחקי התפקידים, חצי האלף נהנה מיכולותיהם של שני הגזעים, אבל גם מחסרונותיהם.

חצי אלפים מקבלים את הראיה והשמיעה הכפולה של האלפים. המראה שלהם מושפע מהאלפים וגם מבני האדם, ולרוב הם ניחנים ביופי של האלפים.

בארדה, העולם הבדיוני אותו יצר ג'.ר.ר. טולקין, תוחלת חייהם של חצאי אלפים נתונה לשיקול דעתם והם יכולים לבחור להיות בני תמותה, או לבחור בחיי נצח. דוגמה מפורסמת היא אלרוס אחי אלרונד חצי אלף. בעוד שאלרונד בחר בחיי הנצח של בני הלילית, אלרוס בחר לחיות כבן אדם, וייסד את שושלת הנומנורים. דוגמה נוספת היא ארוון בתו של אלרונד, אשר בחרה לחיות כבת תמותה לצדו של ארגורן. החצי אלף מתבטא גם בילדיהם של ארגורן וארוון מכיוון שבדמה של ארוון עדיין יש דם של אלף.

## [עריכה] ראו גם

- מבוכים ודרקונים
- שר הטבעות

מקור: http://he.wikipedia.org../../../%D7%90/%D7%9C/%D7%A3/%D7%90%D7%9C%D7%A3_%28%D7%A4%D7%A0%D7%98%D7%A1%D7%99%D7%94%29.html

קטגוריות: מיתולוגיה | שר הטבעות:דמויות | יצורים בדיוניים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Català
- Česky
- Dansk
- Deutsch
- Ελληνικά
- Español
- Français
- Íslenska
- Italiano
- 日本語
- Lietuvių
- Nederlands
- Polski
- Português
- Русский
- Slovenčina
- Svenska
- 中文